Emilie Fjeldstad

Louise Emilie Fjeldstad (født 23. desember 1832 i Fredrikstad) var en norsk skuespillerinne og sangerinne.

Familie 
Emilie Fjeldstad var datter av underfogd Jacob Jensen Fjeldstad og Grethe Andersdatter.

Liv og virke 
Emilie Fjeldstad debuterte 9. april 1859 i Christiania Theater i syngestykket Fjeldeventyret av Bjerregaard & Thrane. Om hennes debut ble det blant annet skrevet at «Hun var ikke forlegen ligeoverfor Publikum, som de fleste Begyndere. Hendes Sprog var vistnok østlandskt og maaske en Smule bredere end ønskeligt». Hennes spill ble også kritisert for å bære preg av ren opplesning.

Fjeldstad ble kort tid etter hentet av Ole Bull til hans teater i Bergen – Det norske Theater. Der debuterte hun 6. november 1850 som Sigrid i Til Sæters. Hun var ansatt ved Det norske Theater til 30. april 1851. I 1852 søkte hun ansettelse som elev ved Kristiania norske Theater, uten å lykkes.

Fjeldstad var privatelev av musikkdirektør Friedrich August Reissiger. Det er kjent at hun 7. mars 1852 holdt en konsert i klubblokalet i fødebyen Fredrikstad «for et ret godt besøgt Hus, og høstede udelt og velfortjent Bifald for hvert Numer. Hendes fyldige, høie og behagelige Stemme henrev Enhver til Entusiasme, og det giver os Haab om at hun vil blive en berømt norsk Kunstnerinde».

Roller i utvalg 
Ragnhild i syngestykket Fjeldeventyret av Bjerregaard & Thrane (Christiania Theater, 1850)
Sigrid i Til Sæters (Det norske Theater, 1850)

Referanser

Kilder 
 

Norske skuespillere
Personer fra Fredrikstad kommune
Nordmenn på 1800-tallet